Is jy gereed vir die beste leerervaring en avontuur van jou lewe? Dan is jy op die regte plek. Gameways Oorbruggingsjaar is die plek waar die opdoen van teoretiese kennis en praktiese vaardighede hand-in-hand loop.
Gameways NPC is landswyd bekend vir die top gehalte, hoё standaard Wildplaasbestuur, Teenwildstroop en Natuurberoepsvoorligting kursusse wat ons aanbied. Boere praat met lof van ons studente en die kennis waaroor ons beskik.
Weens die praktiese aard van beide hierdie beroepsrigtings is die opdoen van praktiese ervaring uiters belangrik om te verseker dat ‘n wildplaas op ‘n volhoubare en winsgewende wyse bestuur word. Gameways het juis om hierdie rede die ‘’Gap jaar Program” saamgestel om te verseker dat studente wat suksesvol die kursusse voltooi het direk ‘n pos kan betree in die Wildbedryf sonder dat hulle eers ekstra praktiese ervaring hoef op te doen.
Die wildbedryf in Suid Afrika bied baie opwindende moontlikhede aan persone met die nodige kennis en liefde vir die natuur. Wildplase alleen beslaan ongeveer 25% van die grondoppervlakte van Suid-Afrika en elkeen van daardie plase benodig hardwerkende, passievolle ervare kundiges in die wildbedryf met die nodige vaardighede en kennis. Terselfdertyd is daar vele ander beroepe wat swaar op die wildbedryf steun. Ekoloë, veeartse en veearts assistente, veldgidse, professionele jagters, toergidse, teen-stroping spesialiste, ‘’Lodge” bestuurders, wildvangers en taksidermie kundiges het almal een ding in gemeen – liefde en respek vir die natuur en ‘n passie om dit te bewaar.
Ervare kundiges in die wildbedryf moet dus kennis dra van ‘n groot verskeidenheid afdelings in die Wildbedryf om ‘n plaas op so ‘n wyse te bestuur dat dit vir die boer winsgewend is.
Ons huidige ekonomiese omstandighede in Suid Afrika het veroorsaak dat baie Wildplaas eienaars nie meer kan bekostig om te bly op hulle plase nie en moet stad toe verhuis om ‘n inkomste te genereer. Dit beteken dat daar talle plase leeg staan sonder enige persoon wat die plaas bestuur of beskerm teen wildstropers en diefstal. Hierdie plase is gewoonlik vir eienaars dan slegs ‘n groot finansiele uitgawe. Studente wat die Gameways GAP jaar suksesvol voltooi het sal vir enige Wildsplaas eienaar ‘n aanwins wees, omrede hulle toegerus is om die plaas te kan bestuur op so ‘n wyse dat die plaas weer vir die eienaar ‘n finansiele inkomste kan genereer.
Die Volle Gap Jaar program (11 maande) sluit die volgende kursusse in:
Wildplaasbestuur (3 maande kursus) Sien kursus uitleg.
Lodgebestuur (21 dag kursus) Sien kursus uitleg
Natuur bewaring en Teenwildstroop Teoretiese kursus
Teenwildstroop kursus (3 maande kursus) Sien kursus uitleg en voorbeeld program.
Teen-Wildstroop Eenheid Bestuur kursus
Vleisverwerking kursus (Blokman) Sien Kursus Uitleg.
FGASA Veldgids Voorbereidings kursus
Basiese Algemene herstelwerk (Elektrisien, Loodgieter, Bouwerk, Meganiese Motorwerktuigkunde, Sweiswerk)
Praktiese ervaring in hierdie onderskeie beroepsrigtings, werkservaring by die spesialiste in hierdie rigtings in die wildsbedryf waartydens hulle waardevolle aanvullende kennis opdoen word.
(Enige kursus wat studente nie aan wil deelneem tydens die GAP jaar program kan eenvoudig aangemeld word op die vrywaringsvorm en daardie kursus fooi sal afgetrek word van die totale GAP Jaar Prys)